Nafarroako Parlamentuak, 2018ko maiatzaren 24an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Elkarrizketa Sozialaren Kontseilua dei dezan eta 2019tik 2023ra bitarteko Enplegu Plana aurkez dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Elkarrizketa Sozialaren Kontseilua dei dezan urgentziaz, betearazte aldera Elkarrizketa Sozialaren Kontseiluko Batzorde Iraunkorrak 2017ko urtarrilaren 25ean sinatutako akordioa, Enplegu Plan bati buruzko konpromisoa ezarri zuena.

2. Aurtengo iraila baino lehen igor dezan 2019tik 2023ra bitarteko Enplegu Plana, aldez aurretik Elkarrizketa Sozialaren Kontseiluan adostua”.

Iruñean, 2018ko maiatzaren 25ean

Lehendakaria: Ainhoa Aznárez Igarza